Lav et referat af nedenstående tekst:

Tekst:
Syge mennesker, der bliver nedbrudt efter årelange kampe mod systemet. Torsdag kunne danskerne se i TV 2-dokumentaren "Håbløst arbejde", hvordan danskere, der er for syge til arbejde, er fanget i systemet og bliver tvunget ud af sygesengen. Det får nu næstformanden i Job- og Velfærdsudvalget i Aalborg Kommune, Maja Torp (V), til at råbe op. Hun er dybt chokeret over det, hun så torsdag aften. -	Det er decideret hjerteskærende og rystende at sidde og se, hvordan syge mennesker i årtier går i afklaringsforløb, og at vi har et system, der gør syge mennesker endnu mere syge, siger hun. Derfor vil hun have ændringer på området, så man ikke ”jagter syge mennesker”, men derimod hjælper dem videre. -	Luk jobcentret I dokumentaren ser man blandt andet, hvordan borgere med en nedsat arbejdsevne på 95 procent fortsat ikke kan blive tildelt førtidspension. Maja Torp (V) vil have jobcentrene, som man kender dem i dag, lukket og bygget et helt nyt system op. -	Når jeg siger, at man skal lukke jobcentrene, så er det, fordi vi skal tænke på en helt ny måde, en helt ny kontruktion. Vi skal i højere grad indrage a-kasser, fagbevægelser og så videre, siger hun. Venstre-politikeren peger blandt andet på, at mange dimittender skal følge kurser, selvom de godt ved, hvordan man søger en stilling. -	Vi bruger så meget krudt på nogle mennesker, som vi burde overlade det selv, og så bruger vi rigtig meget krudt på at jagte syge mennesker, siger Maja Torp (V). Rådmand uenig i løsningen Formanden for Job- og Velfærdsudvalget, Nuuradiin Hussein (S), er dog uenig i, at løsningen er at lukke jobcentrene. Han synes, at kritikken er enorm ærgerlig og urimelig, og at de målinger, som Aalborg Kommune har foretaget, ikke viser et skræmmebillede. -	De seneste undersøgelser, som var rettet mod borgerne, viste, at langt de fleste, som har været i kontakt med jobcenteret, også var tilfredse med behandlingen, siger Nuuradiin Husserin (S). Det bliver også fremhævet, at det er meget forskelligt fra kommune til kommune, hvordan man behandler ledige og syge på jobcenteret. Forsøg viste forbedringer Fra 2016 til 2020 var Aalborg Kommune med i et frikommuneforsøg, hvor temaet blandt andet var ”en mere fleksibel beskæftigelsesindsats”. -	Det viste sig, at de steder, hvor kommunerne ikke behøvede at følge alle de her bureaukratisk regler, blev sagsbehandlingen kortere, borgerne blev mere tilfredse og medarbejderne var mere tilfredse, siger Maja Torp (V). Selvom Nuuradiin Hussein (S) er uenig med Venstre-politikeren om at lukke jobcentrene, så er han dog enig i, at der er for meget bureaukrati. -	Der er alt for meget bureaukrati, og det er ikke noget, kommunerne har skabt, det er noget staten og Styrelsen for Arbejdsmarked og Rekruttering har skabt, siger han. -	Luk STAR På landsplan er det allerede et mål for Venstre at tage et opgør med jobcentrene. Derfor vil Maja Torp (V) tage det med videre til byrådet i Aalborg Kommune og spørge ind til, den praksis der er, og hvilke regler der skal laves om. -	Når man ser den dokumentar, så er der mange steder, hvor jeg tænker, om det virkelig er nødvendigt at blive med at komme borgere i et afklaringsforløb, siger hun. Nuuradiin Hussein (S) er også enig i, at der er nogle regler, man gerne vil være fri for, når det kommer til jobcentrene. Han understreger dog, at det ikke er jobcentrene, der skal lukkes. -	Hvis der er noget, der skal nedlægges, så skal de kigge på på Styrelsen for Arbejdsmarked og Rekruttering, inden de begynder at kritisere jobcentrene og mener, de er problemet, siger han.

Referat:
TV 2 sendte torsdag aften dokumentaren ”Håbløst arbejde”, og det får nu Maja Torp fra Venstre til at sige stop for jobcentrets praksis i Aalborg.